[{"text_idx": "#000004", "text": "Y prif achlysur i nodi\u2019r pen-blwydd yn 2021 oedd Gig y Pafiliwn rhithiol a gynhaliwyd ym mis Awst ble daeth rhai o artistiaid y label ynghyd i berfformio trefniannau arbennig o\u2019u caneuon gyda Cherddorfa\u2019r Welsh Pops."}, {"text_idx": "#000005", "text": "Ond oherwydd y sefyllfa oedd ohoni llynedd, nid oedd modd gwireddu pob rhan o\u2019r dathliad, felly mae\u2019r label yn parhau gyda hynny eleni wrth ryddhau clamp o gasgliad o ganeuon newydd ac ailgymysgiadau gan artistiaid y label."}, {"text_idx": "#000006", "text": "Mae\u2019r label yn rhyddhau un ga\u0302n o\u2019r casgliad bob wythnos nes dyddiad rhyddhau\u2019r albwm ar 20 Mai, pan gyhoeddir yr un ga\u0302n ar bymtheg ar feinyl ddwbwl sgleiniog."}, {"text_idx": "#000008", "text": "Wedi iddynt chwarae mewn nifer o fandiau yn y gorffennol, daeth y triawd ynghy\u0302d rhwng Wrecsam a Bangor i greu rhywbeth newydd, cyffrous. Ymunodd Si Brereton ar yr allweddellau ac offerynnau taro, ac Andrew Stokes ar y bas i alluogi sain fwy cyfoethog yn fyw, ac ymhen amser, yn y stiwdio."}, {"text_idx": "#000010", "text": "Dechreuodd Carwyn ysgrifennu\u2019r ga\u0302n arbennig hon yn yr un cyfnod ag y cyfansoddodd yr EP."}, {"text_idx": "#000011", "text": "\u201cNes i sgwennu\u2019r geiriau yn y stiwdio mewn pum munud,\u201d meddai Carwyn."}]